අභියාචනාධිකරණ නියෝගයෙන්  ඥානසාර හිමියෝ ඇප මත මුදා හැරෙති
වසර හතරක බරපතළ වැඩ සහිත සිරදඬුවම් නියම වී සිටි බොදුබල සේනා සංවිධානයේ මහ ලේකම් ගලගොඩඅත්තේ ඥානසාර හිමි අභියාචනාධිකරණය විසින් දුන් ඇප නියෝග අනුව ඇප මත මුදාහැරීමට කොළඹ මහාධිකරණ විනිසුරු ආදිත්ය පටබැඳිගේ මහතා ඊයේ 22දා නියෝග කළේය ඒ අනුව බන්ධනාගාර නිලධාරීන් විසින් ඥානසාර හිමියන් ඊයේ අධිකරණය හමුවට ඉදිරිපත් කර තිබූ අතර ඒ අවස්ථාවේදී උන්වහන්සේට මහාධිකරණය හමුවේ ඇප නියෝග කියවා දීම සිදු කෙරිණි ඥානසාර හිමියන් විසින් අභියාචනාධිකරණය හමුවේ ගොනු කර තිබූ අභියාචනා පෙත්සමක් සලකා බලා අවසානයේ සම්පත් අබේකෝන් හා පී කුමාරත්නම් යන විනිසුරු මඬුල්ල විසින් පසුගිය සිකුරාදා 19දා උන්වහන්සේට රුපියල් 50000ක මුදල් ඇප සහ රුපියල් ලක්ෂ 05 බැගින් වූ ශරීර ඇප දෙකක් නියම කරන ලදි 2016 වසරේ කොළඹ පැවති මාධ්ය සාකච්ඡාවක දී කූරගල විහාරස්ථානය සම්බන්ධයෙන් කළ ප්රකාශයක් මඟින් ජාතික හා ආගමික සංහිඳියාවට හානියක් සිදු කිරීම ඇතුළු චෝදනා දෙකකට වරදකරු වූ ගලගොඩඅත්තේ ඥානසාර හිමියන්ට කොළඹ මහාධිකරණයෙන් බරපතළ වැඩ සහිත වසර හතරක සිරදඬුවම් පසුගිය මාර්තු 28 වැනිදා ලබා දුන්නේය එම දඬුවම් නියෝගය සම්බන්ධයෙන් ඥානසාර හිමියන් විසින් මහහාධිකරණය හමුවේ ඇප ඉල්ලීමක් සිදුකළ අතර එම ඉල්ලීම පසුගිය අප්රේල් 2 වැනිදා ප්රතික්ෂේප කෙරිණි ඒ අනුව සිය දණ්ඩනයට එරෙහිව ඥානසාර හිමියන් විසින් අභියාචනාධිකරණය හමුවට අභියාචනා පෙත්සමක් යොමු කළ අතර එම පෙත්සම විභාගය අවසන් කළ අභියාචනාධිකරණය උන්වහන්සේ ඇප මත මුදා හැරීමට නියෝග කළේයඒ ජේ ඒ අබේනායක